Medio oktober meldte selskabet om rekrutteringen af første patient i et fase II studie, hvor IdeS testes i sjældne autoimmune blodsygdom TTP (Thrombotic Thrombocytopenic Purpura). Håbet var her, at IdeS-behandling gennem at inaktivere IgG-antistofferne kunne medføre, at niveauet af det blodplade-reducerende enzym ADAMTS13 vil stige og dermed forbedre patienternes sygdomstilstand. Studiets hensigt var at optage i alt 6 TTP-patienter med lave niveauer af ADAMTS13. I slutningen af december 2016 afslørede Hansa Medical dog, at man har valgt at afbryde studiet og ikke umiddelbart vil forfølge denne TTP indikation yderligere. Årsagen er at man har observeret feber, udslæt og ledsmerter i 2 TTP-patienter ca. en uge efter behandlingen, hvilket skønnes at være relateret til IdeS. Hansa Medical overvejer nu om skal forsøge at teste IdeS mod andre typer af TTP. Lige før jul 2016 afsluttede Hansa Medical det førnævnte svenske fase II studie med IdeS i Sverige. Konklusionen er at samtlige 10 patienter har fået foretaget succesfuld nyretransplantation efter forinden at have gennemgået behandling med IdeS. I december 2016 fik Hansa Medical også tildelt Orphan Drug Status i EU for IdeS. Tilbage i september 2015 blev IdeS tildelt Orphan Drug status i USA
Vi fastholder en klar købsanbefaling på Hansa Medical og hæver 12 måneders kursmålet til 250 SEK. Peter Aabo